Държавен вестник, бр. 29, 2013 г., стр. 59

БРОЙ  29	
Д Ъ Р Ж А В Е Н  В Е С Т Н И К 	
СТР.  59  
МЕТОДИКА
за определяне на резултатите от гласуването 
за народни представители
Общи положения 
Чл. 1. (1) Методиката определя изчисли­
телните процедури, по които се разпределят 
мандатите за народни представители по из­
борни райони. 
(2) Изборните райони са определени с 
Указ № 58 от 13 март 2013 г. на президента 
на Република България (ДВ, бр. 25 от 2013 г.). 
(3) Методиката определя изчислителните 
процедури, по които се разпределят 240 манда­
та между независимите кандидати и партиите 
и коалициите от партии в многомандатните 
изборни райони в страната. 
Чл. 2. Окончателното разпределение на 
мандатите за народни представители се из­
вършва от ЦИК. 
Раздел I
Oпределяне на броя на мандатите в много-
мандатните изборни райони
Чл. 3. Броят на мандатите в многомандат­
ните изборни райони (МИР) се определя въз 
основа на единна норма на представителство 
за цялата страна в зависимост от броя на 
населението във всеки МИР по данни, пре­
доставени от Националния статистически 
институт на база на резултатите от последното 
преброяване на населението. 
Чл. 4. Броят на мандатите в МИР не може 
да бъде по-малък от четири. 
Чл. 5. За определяне броя на мандатите в 
МИР се използва методът на Хеър-Ниймайер 
(на най-големия остатък). 
Чл. 6. Броят на населението за страната 
по данни, предоставени от Националния ста­
тистически институт на база на резултатите 
от последното преброяване на населението 
към 1 февруари 2011 г., се разделя на 240 и 
полученото частно определя единната норма 
на представителство за страната. 
Чл. 7. Броят на населението от всеки МИР 
се разделя на единната норма на представи­
телство за страната. 
Чл. 8. (1) Всеки МИР първоначално полу­
чава толкова мандата, колкото е цялата част 
от частното по чл. 7. 
(2) Оставащите след разпределението по 
ал. 1 мандати до 240 се разпределят на МИР 
с най-големите остатъци (дробната част от 
частното по чл. 7). 
(3) Първи получава допълнителен мандат 
МИР с най-голям остатък, втори получава 
допълнителен мандат МИР със следващия 
по големина остатък и т.н. до изчерпване на 
мандатите. 
(4) Когато процедурата по ал. 3 не може 
да продължи поради наличието на равни 
остатъци, чийто брой е по-голям от броя на 
останалите неразпределени мандати, тези 
мандати се разпределят чрез жребий от ЦИК. 
Датата и часът на жребия се определят от ЦИК. 
За жребия могат да се канят представители 
на партии, коалиции от партии, граждански 
движения и медии.
(5) Предварителният брой мандати за всеки 
МИР е сумата от първоначално получените 
мандати по ал. 1 плюс до един допълнителен 
мандат по ал. 3 и ал. 4. Ако във всички МИР 
предварителният брой мандати е не по-малък 
от четири, се преминава на ал. 10.
(6) Ако има МИР с предварителен брой 
мандати, по-малък от четири, всички те 
получават по четири мандата. Тези МИР не 
участват в по-нататъшното разпределение на 
мандатите. 
(7) Броят на МИР по ал. 6, умножен по 4 
(четири), се изважда от 240.
(8) Броят на населението по чл. 6 се на­
малява със сумата на населението в МИР 
по ал. 6.
(9) Броят мандати по ал. 7 се разпределя 
между МИР, с изключение на тези по ал. 6 
съгласно процедурите от чл. 4 до чл. 8, като 
в чл. 6 броят на населението се замества с 
числото по ал. 8, а в чл. 6 и чл. 8, ал. 2 чис­
лото 240 се заменя с числото по ал. 7. 
(10) Окончателният брой мандати за всеки 
МИР е полученият резултат от изчислителната 
процедура съгласно ал. 1 – 9. 
Раздел II
Oпределяне на мандатите на независимите 
кандидати в многомандатните изборни райони
Чл. 9. (1) Ако има регистрирани незави­
сими кандидати за народни представители в 
МИР, районните избирателни комисии опре­
делят районна избирателна квота. Тя е равна 
на частното от деленето на общия брой на 
действителните гласове, подадени в МИР, на 
броя на определените за този район мандати 
по чл. 8, ал. 10.
(2) Ако има независим кандидат, регис­
триран в съответния МИР и получил дейст­
вителни гласове не по-малко от районната 
избирателна квота по ал. 1, той се смята за 
избран и получава мандат в съответния МИР.